Wi-Fi

thumb|250 px|logo Wi-Fi

**Wi-Fi** punika singkatan saking Basa Inggris *Wireless Fidelity*. Wi-Fi inggih punika kempalaning standar ingkang kaginakaken kanggé Jaringan Lokal Nirkabel *(Wireless Local Area Network)* utawi WLAN kanthi dhasar spesifikasi *Institute of Electrical and Electronics Engineers* IEEE 802.11. Standar paling énggal saking spèsifikasi 802.11a utawi b sapunika nembé dipunsusun. Wiwitanipun Wi-Fi punika ancasipun kanggé perangkat nirkabel utawi Jaringan Area Lokal (LAN), nanging sapunika kathah dipun-ginakaken kanggé ngaksès internet..

Wonten ing jaringan Wi-Fi, komputer kaliyan kartu jaringan Wi-Fi kaubungaken tanpa kabel dhateng perute nirkabel. Perute utawi *router* kasambung dhateng internet kanthi médhia modem, padatanipun kabel utawi modem DSL. Jaringan Wi-Fi saged dados kabikak saéngga sinten kemawon saged ngginakaken. Wonten ugi ingkang sipatipun ketutup utawi manawi badhé ngginakaken mbetahaken kata kunci *(password)*. Area ingkang wonten akses nirkabel punika dipunwastani *area hotspot nirkabel* .

## Sajarah 
Sejarahing tèknologi 802.11 kawiwitan ing putusan Komisi Komunikasi Federal AS ing taun 1885 ingkang ngrilis pita GSM kanggé pangginaan tanpa lisensi . Ing taun 1991, [NCR Corporation sesarengan kaliyan [At&T manggihaken pendahulu 802.11 ingkang katujukaken kanggé sistem kasir. Produk-produk nirkabel kapisan wonten ing sangandhaping nama WaveLAN. Vic Hayes dipunwastani *Bapak Wi-Fi* lan ndhèrèk ing perancangan standar kapisan IEEE .

## Cara Kerja Wi-Fi 
Teknologi jaringan wi-fi punika cara kerjanipun ngginakaken gelombang radio lan jaringan tanpa kabel utawi *wireless* LAN *(Local Area Network)* saking komputer, peruté utawi router nirkabel punika pikantuk peran ingkang wigati ing sistem kerja Wi-Fi. Adaptor punika nampi data saking komputer kanthi wujud digital. Saksampunipun data mau dipun-konversi dhateng wujud gelombang radio lajeng dipunkintun tumuju peruté kanthi médhia anténa. Sinyal *decode* peruté punika ngirim dhateng internet. Prosès punika kondur malih nalika informasi ingkang dipunkintun saking internet tumuju komputer .

## Spesifikasi 
**Wi-Fi** dipunrancang dhedhasar spesifikasi IEEE 802.11. Samenia wonten sekawan jinis variasi saking 802.11,inggih punika: 
* 802.11a 
* 802.11b 
* 802.11g 
* 802.11n
Spesifikasi *b* punika produk kapisan Wi-Fi. Variasi *g* lan *n* punika salah satunggal produk ingkang gadhah nila penjualan ingkang kathah piyambak ing taun 2005.

:

Versi Wi-Fi sapunika ingkang paling wiyar ing pasaran AS (dhedhasar IEEE 802.11b/g) operasinipun ing 2.400&nbsp;MHz dumugi 2.483,50&nbsp;MHz. Awit makaten paring ijin operasi ing 11 channel (saben channel pikantuk 5&nbsp;MHz), kanthi pusat frekuensi kados ing ngandhap punika:
* Channel 1-2,412&nbsp;MHz; 
* Channel 2-2,417&nbsp;MHz; 
* Channel 3-2,422&nbsp;MHz; 
* Channel 4-2,427&nbsp;MHz; 
* Channel 5-2,432&nbsp;MHz; 
* Channel 6-2,437&nbsp;MHz; 
* Channel 7-2,442&nbsp;MHz; 
* Channel 8-2,447&nbsp;MHz; 
* Channel 9-2,452&nbsp;MHz; 
* Channel 10-2,457&nbsp;MHz; 
* Channel 11-2,462&nbsp;MHz

Miturut teknis operasional, Wi-Fi punika salah satunggaling varian tèknologi komunikasi lan informasi ingkang kerja wonten ing jaringan lan perangkat WLAN *(Wireless Local Area Network)*. Dados Wi-Fi punika sertifikasi mèrek dagang ingkang dipunparingi parbrikan dhateng perangkat telekomunikasi (internet) ingkang kerja ing jaringan WLAN lan sampun njangkepi kualitas kapasitas interoperasi. Teknologi internet kanthi dhasar Wi-Fi punika dipundamel lan dipunkembangaken déning kelompok insinyur Amérikah Sarékat ingkang kerja ing * Institute of Electrical and electronics Engineers * utawi IEEE dhedhasar standar teknis perangkat kanthi angka 802.11b, 802.11a dan 802.16.

## Cathetan suku